open-index/open-wikipedia-markdown huggingface dataset:
Ģeneratīvo meklēšanas sistēmu optimizācija

**Ģeneratīvo meklēšanas sistēmu optimizācija** (angļu: *generative engine optimization*, GEO) ir digitālā satura strukturēšanas un tiešsaistes klātbūtnes pārvaldības prakse, kuras mērķis ir uzlabot satura redzamību ģeneratīvā mākslīgā intelekta sistēmu veidotajās atbildēs. Tā ietekmē to, kā lielie valodu modeļi, piemēram, *[[ChatGPT]]*, *[[Google Gemini]]*, ''Claude'' un *Perplexity*, izgūst, apkopo un pasniedz informāciju, atbildot uz lietotāju vaicājumiem. Ar šo jēdzienu saistīti arī termini **atbilžu meklēšanas optimizācija** (AEO; angļu: *answer engine optimization*) un **mākslīgā intelekta optimizācija** (AIO; angļu: *artificial intelligence optimization*).

GEO jēdziens nostiprinājās līdz ar ģeneratīvā mākslīgā intelekta tehnoloģiju integrēšanu plaši izmantotās meklēšanas un informācijas izgūšanas sistēmās. Pieaugot lietotāju tendencei saņemt gatavas, MI ģenerētas atbildes, satura veidotāji un uzņēmumi arvien biežāk pielāgo saturu tā, lai tas būtu saprotams, citējams un izmantojams šajās sistēmās.

## Atšķirība no meklētājprogrammu optimizācijas
Ģeneratīvo meklēšanas sistēmu optimizācija ir cieši saistīta ar meklētājprogrammu optimizāciju (SEO), taču tā vairāk koncentrējas uz to, vai saturs tiek izmantots, citēts un sasaistīts ģeneratīvā mākslīgā intelekta veidotās atbildēs. Kamēr SEO tradicionāli ir vērsts uz redzamību meklēšanas rezultātu lapās un klikšķu iegūšanu, GEO paplašina šo loģiku uz citēšanu, pieminēšanu un izmantošanu MI atbildēs. *Google* norāda, ka parādīšanai tādās MI funkcijās kā *AI Overviews* vai *AI Mode* nav vajadzīgi jauni īpaši faili vai īpaši *schema.org* marķējumi ārpus parastajiem SEO un tehniskās pieejamības pamatiem.

## Metodes
Akadēmiskajā literatūrā GEO ir aprakstīta kā pieeja, kuras mērķis ir uzlabot satura redzamību ģeneratīvo sistēmu atbildēs, izmantojot strukturāli un valodiski pielāgotu saturu. Pētījumā par GEO aprakstīts, ka šādu sistēmu redzamību var uzlabot, piemēram, atsauču, citātu un statistikas iekļaušana, kā arī skaidrs un saprotams formulējums.

Ar GEO saistītajā praksē tiek izmantoti arī specializēti rīki, kas palīdz novērot, kā tīmekļa vietnes, zīmoli vai publikācijas tiek pieminētas un iekļautas lielo valodu modeļu atbildēs. Šādu rīku piemēri ir *Ahrefs*, *Peec AI*, *Profound*, *Semrush*, *Scrunch*, *Similarweb* un *Writesonic*.

## Skatīt arī
* Meklētājoptimizācija
* Informācijas izgūšana
* Lielais valodu modelis

## Atsauces

## Atsauces
Titānika memoriāls (Vašingtona)

**Titānika memoriāls** () ir granīta piemineklis, kas atrodas Vašingtonas dienvidrietumos, un ir veltīts vīriešiem, kuri atdeva savas dzīvības, lai glābtu sievietes un bērnus Titānika nogrimšanas laikā. Pieminekļa virsotnē atrodas 6 metrus augsta statuja, kurā attēlots vīrietis ar izstieptām rokām. Piemineklis tika uzcelts par Titānika sieviešu memoriāla asociācijas līdzekļiem.

Piemiņas vieta atrodas Vašingtonas kanāla krastā. Pieminekļa dizainu izstrādāja tēlnieki Ģertrūde Vanderbilta Vitnija un Džons Horigans. Prezidenta Tāfta atraitne Helēna Tāfta piedalījās tā atklāšanā 1931. gada 26. maijā.

Piemineklis sākotnēji atradās Ņūhempšīras avēnijā, gar Potomakas upi, bet tika noņemts 1966. gadā Džona F. Kenedija Izpildītājmākslas centra būvniecības dēļ. 1968. gadā piemineklis tika uzcelts jaunā vietā uz dienvidiem no pilsētas, aiz Vašingtonas kanāla.

Uzraksts uz pieminekļa vēstīja: "Drosmīgajiem vīriešiem, kas gāja bojā Titānika katastrofā 1912. gada 15. aprīlī. Viņi atdeva savas dzīvības, lai sievietes un bērni varētu glābt savējās. Amerikas sieviešu uzbūvēts par jauniem un veciem, nabadzīgiem un bagātiem, neizglītotiem un izglītotiem, visiem, kas cēli atdeva savas dzīvības, lai glābtu sievietes un bērnus."
## Galerija

File:Titanic Memorial (Washington, D.C.) - inscription 1.jpg|Pjedestāla priekšpuse
File:Titanic Memorial (Washington, D.C.) - inscription 2.jpg|Pjedestāla sāni
File:Titanic Memorial (Washington, D.C.) - inscription 3.jpg|Pjedestāla aizmugure
File:TitanicMemorial-DC.jpg|Memoriāls no gaisa

## Ārējās saites
* 
* Women's Titanic Memorial
* Links to Photographs Showing Carving of the Women's Titanic Memorial 
* Alternate design
* Photographs at dcmemorials.com
1934. gada Pasaules čempionāts hokejā

**1934. gada Pasaules čempionāts hokejā** notika Milānā, Itālijā no 1934. gada 3. līdz 11. februārim. Tas bija 8. Pasaules čempionāts hokejā.

## Vietu sadalījums un statistika

### Vietu sadalījums

## Ārējās saites
*Rezultāti
Mājturība (mācību priekšmets)

**Mājturība** ir mācību priekšmets skolā, kura saturs tiek uzskatīts par dabisku cilvēka dzīves sastāvdaļu, bet kura nozīme un loma laika gaitā mainās. Mācoties mājturību, skolēniem ir iespēja apgūt savu dzīves organizāciju, iegūt pieredzi dažādos lietišķās mākslas priekšmetu tehnoloģisko procesu apgūšanā, praktisko lietu izgatavošanā, izvērtējot savu un citu cilvēku darba rezultātus. Tādējādi tiek stimulēta skolēnu vēlme un spēja radoši un praktiski iesaistīties dzīves kvalitātes uzlabošanā un sabiedrības pastāvīgas attīstības veicināšanā.

Mājturības mācības Latvijas skolās piedāvā (2000 – 2020) divas izvēles:

## Mājturība un tehnoloģijas ar izvēli tekstiltehnoloģijās
Mājturība un tehnoloģijas ar izvēli tekstiltehnoloģijās ietver šādus tematus: mājokļa uzturēšana un kopšana, uzturs - uzturlīdzekļi un ēdienu gatavošana, apģērbs un tā kopšana, kā arī rokdarbus: tamborēšana, adīšana, izšūšana, aušana, batikošana, šūšana.

## Mājturība un tehnoloģijas ar izvēli koka un metāla tehnoloģijās
Mājturība un tehnoloģijas ar izvēli koka un metāla tehnoloģijās ietver šādus tematus: grafiskā valoda/rasēšana, kokapstrāde, metālapstrāde, to kombinētais darbs, mājokļa uzturēšana – elektroenerģija, drošība mājoklī, inženiertehnoloģiskā nodrošinājuma uzturēšana, apģērbs un tā kopšana.

No 2020. gada 1. septembra Latvijas izglītības sistēmā tiek ieviesta jauna uz kompetencēm balstīta izglītības standarta apguve, skolās mācību priekšmets *Mājturība un tehnoloģijas* tiek pārstrādāts un saukts par *Dizains un tehnoloģijas*.

## Atsauces
Saloniku lidosta

**Saloniku lidosta**, pilnā nosaukumā **Saloniku lidosta "Maķedonija"** () ir starptautiskā lidosta Grieķijā, pēc pasažieru skaita trešā lielākā lidosta valstī. Apkalpo Saloniku pilsētu un atrodas 13 km uz dienvidaustrumiem no pilsētas centra, Termi priekšpilsētā.

Saloniku lidosta pēc pasažieru skaita ir trešā lielālā Grieķijā pēc Atēnu starptautiskās lidostas un Iraklijas starptautiskās lidostas. Tā ir galvenā lidosta Ziemeļgrieķijā, un papildus Saloniku pilsētai tā apkalpo arī populāro tūristu galamērķi Halkidiki un apkārtējās Maķedonijas pilsētas. Aviācijas maršruts starp Atēnām un Salonikiem maršruts ir noslogotākais Grieķijā. Lidostas otrais terminālis oficiāli tika atvērts 2021. gadā.

## Atsauces

## Ārējās saites

*
Gaiļu kalns (dabas liegums)

**Gaiļu kalns** ir dabas liegums Rēzeknes novada Lendžu pagastā.

Liegums izveidots 1987. gadā, aizņem 2 ha lielu platību. Izveidots Zviedrijas kadiķa audžu aizsardzībai. Kadiķu audzes kaļķainās pļavās ir arī aizsargājams biotops.

Iekļauts *[[Natura 2000]]* — Eiropas nozīmes aizsargājamo dabas teritoriju tīklā.
## Atsauces
46. Zelta avenes balva

**46. [[Zelta avenes balva]]** tika pasniegta . Balvas 10 kategorijās pasniedza sliktākajām 2025. gada filmām. Visvairāk tika apbalvota filma "Pasauļu karš". Vienīgo pozitīvo balvu (reputācijas atjaunošanas balvu) pasniedza Keitai Hadsonei par viņas aktiermeistarību filmā "Viņu sapņu dziesma".

## Nominācijas

## Ārējās saites

*
Štola

**Štola** (, , ) ir ciems Slovākijas ziemeļos, Popradas apriņķī uz dienvidiem no Tatru kalniem, to tiešā tuvumā. Augstums virs jūras līmeņa — 853 m. Ciema saimnieciskā darbība saistīta ar Augsto Tatru tūristu apkalpošanu, šeit ir viesnīcas un viesu nami.

Štola ir sena apdzīvotā vieta, kas rakstu avotos pirmo reizi minēta 1330. gadā.

Saskaņā ar 2024. gada datiem ciemā dzīvo 526 iedzīvotāji, no kuriem 92% ir slovāki. 35% iedzīvotāju pieder Romas katoļu baznīcai, bet 27% ir luterāņi.

## Atsauces

## Ārējās saites

* www.stola.sk Štolas mājaslapa
Rudamina (Viļņas rajons)

**Rudamina** () ir miests Lietuvā, Viļņas apriņķa Viļņas rajona pašvaldībā, 12 kilometrus uz dienvidiem no Viļņas centra. Tas ir viens no lielākajiem Viļņas rajona apdzīvotajiem centriem, faktiski — Viļņas piepilsēta. Miesta statuss apdzīvotajai vietai piešķirts 2025. gadā.

## Vēsture
Rudamina ir viena no senākajām apdzīvotajām vietām Viļņas apkārtnē. Rakstiskajos avotos tā pirmo reizi minēta 1377. gadā, kad šeit notika kauja starp Lietuvas dižkunigaitijas un Vācu ordeņa spēkiem. 16. gadsimtā Rudamina kļuva par nozīmīgu tirdzniecības vietu ceļā uz Ļidu.

18. gadsimta beigās un 19. gadsimtā Rudamina bija muižas centrs. Padomju gados apdzīvotā vieta strauji attīstījās kā lauksaimniecības un putnkopības centrs (šeit atrodas viena no lielākajām putnu fabrikām Lietuvā — *Vilniaus paukštynas*), kas veicināja daudzdzīvokļu māju būvniecību un infrastruktūras izveidi.

Mūsdienās Rudamina ir stratēģiski nozīmīgs loģistikas un pārtikas rūpniecības mezgls, kurā saglabājas liels poļu etniskās minoritātes īpatsvars.

## Arhitektūra un infrastruktūra
Rudaminā atrodas divas vēsturiski un arhitektoniski nozīmīgas baznīcas:
* Rudaminas Vissvētākās Jaunavas Marijas Labā Padoma baznīca: mūra baznīca, celta 1907.—1909. gadā.
* Rudaminas Sv. Nikolaja Brīnumdarītāja pareizticīgo baznīca: celta 1874.—1876. gadā, kas liecina par vēsturisko konfesionālo daudzveidību.

Miestā darbojas divas ģimnāzijas (viena ar lietuviešu, otra ar poļu mācībvalodu), mākslas skola, bibliotēka, kultūras nams, pasts un poliklīnika. Cauri Rudaminai plūst Rudaminas upīte, un gar tās teritoriju ved Viļņas dienvidu apvedceļš.

## Atsauces

## Ārējās saites
Projekts 'Ave Maria'

**"Projekts 'Ave Maria'"** () ir 2026. gada zinātniskās fantastikas piedzīvojumu filma, kuras režisori ir Fils Lords un Kristofers Millers. Filmā galvenās lomas atveido Raiens Goslings, Sandra Hillere, Džeimss Ortiss un Laionels Boiss. Filma ir balstīta uz Endija Vīra 2021. gada romānu ar tādu pašu nosaukumu.

Filma stāsta par dabaszinību skolotāju Railendu Greisu (Raiens Goslings), kurš pamostas kosmosa kuģī, neatceroties, kas viņš ir un kā viņš šeit nokļuvis.

Filmas "Projekts 'Ave Maria'" pirmizrāde notika  un to ASV izplatīja *[[Amazon MGM Studios]]*. Latvijā filmas pirmizrāde notika . Filma guva augstu kritiķu novērtējumu.

## Atsauces

## Ārējās saites
Pasauļu karš (2025. gada filma)

**"Pasauļu karš"** () ir 2025. gada ASV zinātniskās fantastikas filma. Tā daļēji balstīta uz Herberta Velsa tāda paša nosaukuma romānu. Galveno varoni atveido reperis *[[Ice Cube]]* un filmas darbība norisinās pilnībā datora ekrānā. Filma ieguvusi negatīvu kritiķu vērtējumu. Zemi tiek vērtēta aktiermeistarība, koncepts un regulārie produktu izvietojumi filmā. Filma ieguvusi piecas Zelta avenes balvas tai skaitā sliktākā filma, sliktākais aktieris galvenajā lomā un sliktākais rimeiks, kopija vai turpinājums.

## Atsauces

## Ārējās saites
Paģiri (Viļņas rajons)

**Paģiri** () ir miests Lietuvā, Viļņas apriņķa Viļņas rajona pašvaldībā, uz dienvidiem no Viļņas Padomju Savienībā.

Līdz ar siltumnīcu kompleksa attīstību Paģiri piedzīvoja strauju urbanizāciju — tika uzbūvēti vairāki daudzdzīvokļu māju kvartāli, skolas un cita nepieciešamā infrastruktūra strādnieku izmitināšanai. Mūsdienās Paģiri ir kļuvuši par pievilcīgu piepilsētas dzīvojamo zonu ar attīstītu pakalpojumu sektoru.

## Infrastruktūra un saimniecība
Paģiri ir pazīstami ar savu industriālo zonu, kurā joprojām darbojas siltumnīcu saimniecības, kā arī dažādi loģistikas un ražošanas uzņēmumi. 2022. gadā šeit tika atklāta viena no modernākajām mēbeļu ražotnēm reģionā (*VMG Group*).

Miestā darbojas:
* Paģiru ģimnāzija (mācības notiek lietuviešu un poļu valodā);
* Mākslas skola;
* Bērnudārzs *Pelėniukas*;
* Bibliotēka, pasts un poliklīnika.

Cauri miestam plūst Voķes upe, un tā teritorija atrodas netālu no Viļņas starptautiskās lidostas un stratēģiski nozīmīgā Viļņas dienvidu apvedceļa.

## Atsauces

## Ārējās saites
Džeina Aleksandra

**Džeina Aleksandra** (, dzimusi ) ir amerikāņu aktrise. Savas karjeras laikā saņēmusi divas ''Emmy'' balvas, vienu ''Tony'' balvu, kā arī nominācijas četrām Amerikas Kinoakadēmijas balvām un trīs Zelta globusa balvām.

Ieguvusi atpazīstamību ar lomu romantiskajā drāmā *[[The Great White Hope]]* (1970), par ko saņēmusi Kinoakadēmijas balvas nomināciju kategorijā "Labākā aktrise galvenajā lomā". Nominēta Kinoakadēmijas balvai arī par lomām filmās "Visi prezidenta vīri" (1976), "Krāmers pret Krāmeri" (1979) un *[[Testament]]* (1983). Piedalījusies arī filmās "Brubeikers" (*Brubaker*, 1980), *[[Night Crossing]]* (1982), *[[City Heat]]* (1984), "Sidra nama likumi" (1999), "Aplis" (2002), "Nedzimušais" (*The Unborn*, 2009), "Terminators: Glābšana" (2009) un "Sapņu māja" (*Dream House*, 2011).

## Ārējās saites
Akademija (Kauņas rajons)

**Akademija** () ir miests Lietuvā, Kauņas apriņķa Kauņas rajona pašvaldībā. Atrodas Nemunas kreisajā krastā pie Kauņas pilsētas rietumu robežas. Tas ir nozīmīgs izglītības un zinātnes centrs, kas veidojies ap Lietuvas Lauksaimniecības universitāti. Miesta statuss apdzīvotajai vietai piešķirts 1999. gadā.

## Vēsture
Akademijas vēsture ir salīdzinoši jauna un cieši saistīta ar augstāko izglītību. Apdzīvotā vieta sāka veidoties 1964. gadā, kad no Kauņas centra uz bijušās Marvas muižas zemēm tika pārcelta toreizējā Lauksaimniecības akadēmija (mūsdienās — Vītauta Dižā universitātes Lauksaimniecības akadēmija).

Līdz ar akadēmijas pārcelšanu tika izbūvēts plašs mācību korpusu komplekss, kopmītnes un daudzdzīvokļu mājas personālam. Padomju gados tā bija paraugapmetne ar attīstītu zinātnisko infrastruktūru. Pateicoties izdevīgajam novietojumam pie Kauņas apvedceļa un Nemunas krasta, Akademija pēdējās desmitgadēs ir kļuvusi par prestižu piepilsētas dzīvojamo rajonu.

## Izglītība un infrastruktūra
Miestā atrodas:
* Vītauta Dižā Universitātes Lauksaimniecības akadēmija;
* Ugnes Karveles ģimnāzija;
* Lauksaimniecības inženierijas institūts;
* Bibliotēka, pasts un poliklīnika.

Akademija robežojas ar Kamšas botānisko un zooloģisko liegumu, kas nodrošina pilsētniecisku vidi apvienojumā ar dabas tuvumu. Cauri miestam ved stratēģiski nozīmīgā automaģistrāle A5 (Kauņa—Marijampole), kas ir daļa no *[[Via Baltica]]* maršruta.

## Atsauces

## Ārējās saites
Akademija (nozīmju atdalīšana)

**Akademija** var būt:
* Akademija — Bulgārijas polārstacija Antarktikā
* Akademija — miests Kauņas rajonā Lietuvā
* Akademija — miests Ķēdaiņu rajonā Lietuvā

## Skatīt arī
* Akadēmija
Foreigner

***Foreigner*** ir britu-amerikāņu rokmūzikas grupa, kas 1976. gadā tika dibināta Ņujorkā. Grupas sākotnējā sastāvā bija vokālists Lū Gremms, ģitārists Miks Džonss, basģitārists Eds Galjardi, bundzinieks Deniss Eliots, taustiņinstrumentālists Als Grīnvuds un multiinstrumentālists Ians Makdonalds (iepriekš darbojies grupā *[[King Crimson]]*). *Foreigner* ir viena no visu laiku vislabāk pārdotajām grupām, ar vairāk nekā 80 miljoniem pārdotu ierakstu visā pasaulē, tostarp 38 miljoniem ASV.

1977. gadā *Foreigner* izdeva savu debijas albumu *Foreigner*, kas bija pirmais no sešiem pēc kārtas izdotajiem albumiem, kuri ieguva multiplatīna statusu un iekļuva ASV top 10. No šī albuma iznāca divi ASV top 10 singli – “Feels Like the First Time” un “Cold as Ice”. 1978. gada albums *Double Vision* arī guva panākumus un ietvēra vēl divus hitus – “Hot Blooded” un tituldziesmu "Double Vision".

Trešais albums *Head Games* (1979), kurā basģitāristu Galjardi aizstāja Riks Vilss, ietvēra ASV top 20 singlus “Dirty White Boy” un tituldziesmu. Grupas ceturtais albums *4* (1981) 10 nedēļas atradās ASV topa 1. vietā un kļuva par grupas izrāviena albumu arī Apvienotajā Karalistē, kur tas sasniedza top 5. Albums ietvēra trīs hitus: “Urgent”, “Waiting for a Girl Like You” un “Juke Box Hero”. Pēc 1982. gada labāko dziesmu izlases *Records*, kas ASV ieguva 7× platīna statusu, *Foreigner* 1984. gadā izdeva piekto studijas albumu *Agent Provocateur*, kas sasniedza 1. vietu Apvienotajā Karalistē un ietvēra viņu lielāko hitu “I Want to Know What Love Is”. Šī dziesma sasniedza 1. vietu ASV, Apvienotajā Karalistē, Kanādā un Austrālijā, 3. vietu Vācijā un top 10 vairākās citās valstīs.

Pēc pārtraukuma *Foreigner* 1987. gadā izdeva albumu *Inside Information*. Lai gan tajā bija vēl divi ASV top 10 hiti – “Say You Will” un “I Don't Want to Live Without You” –, tas kļuva par pirmo grupas albumu, kas neieguva multiplatīna statusu un neiekļuva ASV top 10. 1992. gada labāko dziesmu izlase *The Very Best ... and Beyond* ieguva 2× platīna statusu ASV un zelta statusu Apvienotajā Karalistē. 2024. gadā *Foreigner* tika uzņemti Rokenrola slavas zālē.

## Atsauces

## Ārējās saites

*
Andra Freiberga balva

**Andra Freiberga balva** tiek piešķirta profesionālu teātra iestudējumu vizuālā tēla autoriem. Balva nosaukta izcilā latviešu scenogrāfa Andra Freiberga vārdā.

Balvas laureātus nosaka Latvijas Teātra darbinieku savienība. Balva tiek piešķirta kopš 2026. gada. Tās laureāts tiek paziņots Starptautiskajā Teātra dienā 27. martā, balvas pasniegšanas ceremonija notiek jūnija sākumā.

## Balvas laureāti
* Monika Korpa (2026)

## Atsauces
Didžoji Rieše

**Didžoji Rieše** () ir miests Lietuvā, Viļņas apriņķa Viļņas rajona pašvaldībā, uz ziemeļiem no Viļņas. Tas ir viens no visstraujāk augošajiem piepilsētas centriem, kas izceļas ar prestižu privātmāju apbūvi un attīstītu zirgaudzēšanas nozari. Miesta statuss apdzīvotajai vietai piešķirts 2025. gadā.

## Vēsture
Riešes vārds vēstures avotos minēts jau 16. gadsimtā kā Viļņas bīskapijas īpašums. Ilgu laiku tā bija tipiska lauku apdzīvota vieta ar muižas centru. 19. gadsimtā caur Rieši veda nozīmīgs pasta ceļš no Viļņas uz Ukmerģi.

Lūzuma punkts apdzīvotās vietas attīstībā bija 20. gadsimta otrā puse, kad šeit tika izveidota valsts zirgaudzētava. Pēc Lietuvas neatkarības atjaunošanas Didžoji Rieše kļuva par vienu no iecienītākajām vietām jaunajai privātmāju būvniecībai Viļņas tuvumā, pateicoties gleznainajam reljefam un mežu tuvumam.

## Infrastruktūra un kultūra
Miestā atrodas:
* Riešes Sv. bīskapa Staņislava baznīca (celta 1938.—1939. gadā);
* Riešes ģimnāzija;
* Lietuvas valsts zirgaudzētava (specializējas Traķēnes, žemaišu un rikšotāju audzēšanā);
* Bibliotēka, pasts un vairāki tirdzniecības centri.

## Atsauces

## Ārējās saites
Ohridas antīkais teātris

thumb|Ohridas antīkais teātris
**Ohridas antīkais teātris** ir amfiteātris Ohridā, Ziemeļmaķedonijā. Tas ir vienīgais šāds hellēnisma laika teātris valstī, jo pārējie trīs saglabājušies antīkie teātri ir no romiešu laikiem. Nav skaidrs, cik cilvēku sākotnēji teātrī bija iespējams uzņemt, jo ir saglabājusies tikai skatītāju vietu apakšējā daļa. Atvērtajam teātrim ir ideāla atrašanās vieta: divi apkārtējie pakalni to pasargā no vējiem, kas varētu traucēt akustikai izrāžu laikā. Teātris tika uzcelts 3. gadsimta beigās vai 2. gadsimta sākumā p.m.ē., vēlā hellēnisma periodā.

Senās Romas laikā teātri izmantoja arī gladiatoru cīņām. Teātris bija arī kristiešu nāvessodu  izpildes vieta, ko veica romieši. Iespējams, šī iemesla dēļ teātris tika pamests un aprakts pēc Romas impērijas sabrukuma. Tas ļāva lielākajai daļai struktūras labi saglabāties, lai to nejauši atklātu 20. gadsimta 80. gados, kad būvdarbu laikā ap dažām mājām parādījās lieli akmens bloki ar grieķu dieva Dionīsa un mūzu griezumiem, kas arheologiem lika uzskatīt, ka netālu atradies grieķu teātris (Dionīss un mūzas bija saistīti ar skatuves mākslu).

Kopš 20. gadsimta 80. gadu beigām teātris atkal ir publisku izrāžu norises vieta. Katru vasaru Ohridas vasaras festivāla ietvaros šeit notiek kultūras pasākumi.

## Atsauces

## Ārējās saites
Foals

***Foals*** ir britu rokmūzikas grupa, kas 2005. gadā tika dibināta Oksfordā. Pašreizējā grupas sastāvā ir Grieķijā dzimušais galvenais vokālists un ģitārists Jans Filipaks, bundzinieks un perkusionists Džeks Bīvens, ģitārists un taustiņinstrumentālists Džimijs Smits, kā arī basģitārists Volters Gerverss.

*Foals* pašlaik ir noslēguši līgumu ar *[[Warner Records]]* un līdz šim izdevuši septiņus studijas albumus: *Antidotes* (2008), *Total Life Forever* (2010), *Holy Fire* (2013), *What Went Down* (2015), *Everything Not Saved Will Be Lost – Part 1* un *Part 2* (2019), no kuriem pēdējais kļuva par grupas pirmo albumu, kas sasniedza 1. vietu Apvienotās Karalistes albumu topā, kā arī jaunāko albumu *Life Is Yours* (2022). Viņi ir izdevuši arī vienu video albumu, sešus EP un 35 singlus.

## Ārējās saites

*
The Hives

***The Hives*** ir zviedru garāžroka grupa, kas 1993. gadā tika dibināta Fagerstā. Pēc panākumiem Zviedrijā 20. gadsimta 90. gados viņi ieguva starptautisku atpazīstamību 2000. gadu sākumā garāžroka atdzimšanas laikā. Grupu dibināja Pelle Almkvists (vokāls), Niklass Almkvists (soloģitāra, bekvokāls), Mīkaels Kārlsons Ostrems (ritma ģitāra, bekvokāls), Matiass Bernvāls (bass) un Kristians Grāns (bungas). Grupas sastāvs mainījās 2013. gadā, kad Bernvāls pameta grupu, un viņu aizstāja The Johan and Only, bijušais grupas *[[Randy (grupa)|Randy]]* basģitārists.

*The Hives* ir izdevuši septiņus studijas albumus: *Barely Legal* (1997), *Veni Vidi Vicious* (2000), *Tyrannosaurus Hives* (2004), *The Black and White Album* (2007), *Lex Hives* (2012), *The Death of Randy Fitzsimmons* (2023) un *The Hives Forever Forever The Hives* (2025). Viņi ir izdevuši arī izlases albumu *Your New Favourite Band* (2001), koncertieraksta DVD *Tussles in Brussels* (2005) un koncertalbumu *Live at Third Man Records* (2020). Plašākus panākumus grupa guva ar albumu *Veni Vidi Vicious* un tā singlu “Hate to Say I Told You So”, kas tiek uzskatīta par viņu vispopulārāko dziesmu. *The Hives* ir pazīstami ar vienādu melnbaltu smokingu valkāšanu un enerģiskiem, ekscentriskiem koncertiem, un kritiķi viņus bieži dēvē par vienu no labākajām koncertgrupām pēdējo divu desmitgažu laikā.

## Atsauces

## Ārējās saites

*
Alphaville (grupa)

***Alphaville*** ir Vācijas sintpopa grupa, kas 1982. gadā tika dibināta Minsterē. Grupu dibināja dziedātājs Marians Golds un mūziķi Bernhards Loids un Franks Mertenss.

Grupa guva panākumus ar tādiem singliem kā "Forever Young", "Big in Japan", "Sounds Like a Melody", "The Jet Set" un "Dance with Me". Golds ir vienīgais *Alphaville* sākotnējais dalībnieks, kurš grupā darbojas nepārtraukti.

Grupa savu nosaukumu aizguva no Žana Lika Godāra 1965. gada filmas "Alfavila".

## Atsauces

## Ārējās saites

*
Jašūni

**Jašūni** () ir miests Lietuvā, Viļņas apriņķī, Šaļčininku rajona pašvaldībā, 18 kilometrus uz dienvidiem no Viļņas. Tas ir nozīmīgs kultūrvēsturisks centrs Merķes upes krastā, kas pazīstams ar savu unikālo muižas ansambli un ciešo saikni ar 19. gadsimta zinātni un literatūru. 

## Vēsture
Jašūni vēstures avotos minēti kopš 1402. gada. No 15. līdz 18. gadsimtam tie piederēja Radvilu dzimtai, taču vislielāko uzplaukumu piedzīvoja 19. gadsimta pirmajā pusē, kad muiža nonāca Balinsku un Sņadecku dzimtu īpašumā. Jašūni kļuva par nozīmīgu intelektuālo centru — šeit viesojās un strādāja tādas personības kā Adams Mickēvičs, Juliušs Slovackis un astronoms Jans Sņadeckis, kurš šeit pavadīja mūža nogali un ir apglabāts vietējā kapsētā.

Padomju gados Jašūni attīstījās kā strādnieku ciemats līdzās keramikas un pārtikas rūpniecības uzņēmumiem. Mūsdienās pilsētiņa ir atguvusi savu kultūras centra lomu, pateicoties muižas restaurācijai un tūrisma attīstībai.

## Arhitektūra un kultūra
Miestā atrodas vairāki valsts nozīmes pieminekļi:
* Jašūnu muižas ansamblis: vēlā klasicisma stilā celtā pils (1824—1828, arhitekts Karols Podčašinskis), parks un saimniecības ēkas. Muiža tagad kalpo kā muzejs un pasākumu norises vieta.
* Jašūnu Sv. Annas baznīca: koka baznīca, celta 1929. gadā.
* Sņadecku dzimtas kapsēta: neliela vēsturiska kapsēta, kurā atdusas pils saimnieki un ievērojami zinātnieki.

Jašūnos darbojas trīs ģimnāzijas (lietuviešu, poļu un krievu), bibliotēka, mūzikas skola un poļu kultūras centrs. Miests atrodas stratēģiski izdevīgā vietā pie autoceļa A15 (Viļņa—Ļida) un dzelzceļa līnijas Viļņa—Ļida.

## Atsauces

## Ārējās saites
Matchbox Twenty

***Matchbox Twenty*** ir amerikāņu rokmūzikas grupa, kas 1995. gadā tika dibināta Orlando, Floridā. Pašlaik grupas sastāvā ir Robs Tomass (galvenais vokāls, ģitāra, taustiņinstrumenti), Braiens Jeils (basģitāra), Pols Dukets (bungas, ritma ģitāra, bekvokāls) un Kails Kuks (soloģitāra, vokāls).

*Matchbox Twenty* guva starptautisku slavu ar savu debijas albumu *Yourself or Someone Like You* (1996), kas ASV tika sertificēts 12× platīna (dimanta) statusā un ieguva multiplatīna statusu Austrālijā, Kanādā un Jaunzēlandē. Viņu otrais albums *Mad Season* (2000) sasniedza Billboard 200 topa pirmo trijnieku un ASV tika sertificēts 4× platīna statusā. Trešais albums *More Than You Think You Are* (2002) ASV ieguva 2× platīna statusu.

Pēc ritma ģitārista Ādama Geinora aiziešanas grupa 2004. gadā devās pārtraukumā. Kad grupa 2007. gadā atkal apvienojās, Pols Dukets pārņēma ritma ģitāras spēli. Tika izdots izlases albums *Exile on Mainstream*, kas ASV ieguva zelta statusu, un grupa devās turnejā. Pēc tam *Matchbox Twenty* atkal pārtrauca darbību, kamēr Tomass turpināja savu solo karjeru, taču 2010. gadā grupa atkal apvienojās. 2012. gada 4. septembrī tika izdots ceturtais studijas albums *North*, kas debitēja Billboard 200 topa 1. vietā. Piektais albums *Where the Light Goes* tika izdots 2023. gada 26. maijā.

Grupas mūzikā sastopamie stili ir dažādi klasificēti kā poproks, alternatīvais roks un postgrandžs.

## Atsauces

## Ārējās saites

*
Daugavpils ķīmisko šķiedru rūpnīca

**Daugavpils ķīmisko šķiedru rūpnīca** bija Daugavpils uzņēmums, kura galvenais birojs atradās Vienības ielā 18. 

## Vēsture
Ķīmisko šķiedru rūpnīcu nodibināja 1959. gadā, pirmo ēku mākslīɡā zīda ražošanai uzcēla 1964. gadā pilsētas Ķīmiķu ciemata mikrorajonā. Vēlāk sāka ražot korda audumu riepām, dažādus kaprona diegus, arī kompleksos diegus lietusmēteļu, zīda un aizkaru audumiem.
Ražošanā strādāja vairāk nekā 5000 cilvēku, uzņēmums bija viens no lielākajiem Latvijas PSR. 1990. gadu vidū rūpnīca bankrotēja, un tās teritorijā izveidoja industriālo parku. 2019. ɡadā nojauca rūpnīcas lielāko ēku Višķu ielā 21 Daugavpils Ziemeļu rūpniecības zonā.

## Atsauces
Patērētājzinības

**Patērētājzinības** ir starpdisciplināra mācību joma, kas pēta patērētāju uzvedību, izvēles un atbildību mūsdienu sabiedrībā. Tā apvieno zināšanas no ekonomikas, socioloģijas, psiholoģijas un tiesību jomas, lai palīdzētu izprast, kā cilvēki pieņem lēmumus par preču un pakalpojumu iegādi, lietošanu un ietekmi uz savu labklājību.

Patērētājizglītība pastāvējusi jau 19. gadsimtā kā daļa no meiteņu mājturības. Tā radusies pat pirms patērētāju organizāciju izveidošanas ASV 1920. gados un Eiropā 1960. gados.  Temati ir šādi: personīgā veselība un sociālā aprūpe, personīgās finanses, pārtika un ēdināšana, iepirkšanās un pārdošana, marķējums un informācija par produktu, telekomunikācijas, privātā dzīve un tūrisms.

Patērētājzinību deklarētais galvenais mērķis ir sniegt katram indivīdam iespēju kontrolēt pašam savu dzīvi, nodrošinot tādas zināšanas, lai jebkurš cilvēks būtu zinošs, apdomīgs, atbildīgs un spētu veikt saprātīgu izvēli kā patērētājs. Šajā jomā tiek aplūkoti jautājumi par personīgo finanšu plānošanu, reklāmas ietekmi, ilgtspējīgu patēriņu, patērētāju tiesībām un pienākumiem, kā arī digitālo drošību un privātumu. Mācību procesā uzsvars tiek likts uz praktiskām prasmēm, piemēram, budžeta veidošanu, cenu salīdzināšanu un informācijas izvērtēšanu. 

Izglītībā patērētājzinības bieži tiek integrētas sociālo zinību, mājturības un/vai ekonomikas mācību priekšmetos. Tās palīdz skolēniem sagatavoties patstāvīgai dzīvei, veicinot izpratni par ģimenes ienākumiem, kā tos tērēt atbildīgi, veicinot ilgtspējīgu attīstību. Patērētājzinību apguve ir būtiska, lai veidotu sabiedrību, kurā indivīdi spēj pieņemt pārdomātus lēmumus, pildot pilsoņa pienākumus, un spēt aizstāvēt savas intereses savā dzīvē.

## Atsauces
Drēbnieks

**Drēbnieks ** ir amatnieks, kurš nodarbojas ar apģērbu izgatavošanu, pielāgošanu un labošanu. Drēbnieka darbs ietver audumu izvēli, pamatpiegrieztnes konstruēšanu, modelēšanu, piegriešanu, šūšanu un apģērba pielaikošanu, lai nodrošinātu tā atbilstību konkrēta cilvēka izmēriem un vēlmēm.

Tradicionāli drēbnieki strādāja individuāli vai nelielās darbnīcās, izgatavojot apģērbu pēc pasūtījuma. Mūsdienās drēbnieka profesija pastāv līdzās industriālajai apģērbu ražošanai, un tā biežāk saistīta ar individuālu pasūtījumu izpildi, apģērba pielāgošanu (piemēram, saīsināšanu vai sašaurināšanu) un kvalitatīvu remontu.

Drēbnieka prasmes ietver darbu izpildes precizitāti, zināšanas par dažādiem audumiem un šūšanas tehnikām, kā arī izpratni par apģērba konstrukciju un modes tendencēm.

Drēbnieks var strādāt tekstilrūpniecības nozares uzņēmumos, kas ražo izstrādājumus, vai izpildīt individuālus pasūtījumus, vai kā pašnodarbināta persona vai individuālais komersants.

## Atsauces
Latvijas Amatniecības kamera

**Latvijas Amatniecības kamera** ir profesionāla organizācija Latvijā, kas apvieno amatniekus un pārstāv amatniecības nozares intereses. Tās deklarētais darbības mērķis ir veicināt amatniecības attīstību, saglabāt tradicionālās prasmes un sekmēt amatnieku profesionālo izaugsmi.

Kamera koordinē amatnieku darbību, organizē meistaru kvalifikācijas pārbaudes un piešķir amata meistara, zeļļa un mācekļa statusu, atbilstoši amatniecības tradīcijām. Tā arī piedalās normatīvo aktu izstrādē un sadarbojas ar valsts un pašvaldību institūcijām, lai uzlabotu amatniecības nozares darbības vidi.

Latvijas Amatniecības kamera veicina izglītību amatniecībā, organizējot kursus, seminārus un izstādes, kā arī popularizē amatniecības nozīmi sabiedrībā. Tās darbība aptver dažādas amatniecības jomas, tostarp tekstila, kokapstrādes, metālapstrādes un citas tradicionālās nozares.

## Atsauces
Olaines ķīmiskā rūpnīca BIOLARS

**Olaines kīmiskā rūpnīca BIOLARS** ir Olaines uzņēmums, kura galvenais birojs atrodas Rūpnīcu ielā 3. "BIOLARS" nodarbojas ar ķīmisko produktu ražošanu, starpmateriālu ražošanu krāsu un laku rūpniecībai, kā arī ražo gatavās krāsas un lakas dažādām vajadzībām, būvniecībā izmantojamo un sadzīves ķīmiju.

## Vēsture
1958. gadā PSRS Ministru kabinets pieņēma lēmumu par **Olaines ķīmisko reaktīvu rūpnīcas** celtniecību. 
1963. gadā līdz ar Olaines Plastmasu pārstrādāšanas rūpnīcas celtniecību uzsāka rūpnīcas centrālās laboratorijas korpusa celtniecību, ko veica 35. profesionāli tehniskās skolas absolventi un ieslodzītie. Centrālās laboratorijas ēka bija četru stāvu celtne ar laboratoriju telpām. 1966. gadā rūpnīca uzsāka ražošanu un līdz 1971. gadam izstrādāja gandrīz 500 preparātu. 1968. gadā sāka strādāt bioķīmisko preparātu cehs, kurā ražoja fermentus, olbaltumvielas un citus bioķīmiskos preparātus pārtikas rūpniecībai, medicīnai un mikrobiologu vajadzībām. 1972. gadā ekspluatācijā nodeva organiskās sintēzes cehu, kurā ražoja organiskās sintēzes preparātus pētniecībai, medicīniskajai rūpniecībai un lauksaimniecībai.
Rūpnīcas kopējā teritorija aptvēra 17,2 ha, rūpnīcai bija savas ūdens attīrīšanas iekārtas, palīgcehu bloks, slāpekļa un skābekļa stacija. Vivārija celtne bija plānota dzīvnieku turēšanai zinātniskajiem pētījumiem, bet, tā kā rūpnīca pētījumus ar dzīvniekiem neveica, tad Vivārijā ierīkoja kopmītnes telpas rūpnīcas inženiertehniskajiem darbiniekiem un strādniekiem

1976. gadā ar PSRS Ķīmiskās rūpniecības ministrijas rīkojumu izveidoja **Zinātnisko Ražošanas apvienību “Bioķīmiskie Reaktīvi”**, kurā ietilpa praktiskās bioķīmijas zinātniskās pētniecības institūts ”IREA”, Olaines ķīmisko reaktīvu rūpnīca un Ražotne Nr. 1. rūpnīca “Reaģents”. 1985. gadā to pārdēvēja par Zinātnisko ražošanas apvienību “Biolar”.

## Atsauces
Mašīnizšuvējs

**Mašīnizšuvējs** ir amatnieks vai speciālists, kurš nodarbojas ar izšūšanas darbu veikšanu, izmantojot parastās sadzīves šujmašīnas, kā arī programmējamās izšūšanas mašīnas. Viņa galvenais uzdevums ir veidot dekoratīvus rakstus, uzrakstus, zīmējumus vai attēlus uz tekstilmateriāliem, piemēram, apģērba, mājas tekstila vai reklāmas izstrādājumiem.

Mašīnizšuvējs var strādāt arī ar specializētām izšūšanas iekārtām, kas var būt gan mehāniskas, gan datorizētas. Mūsdienās bieži tiek izmantotas digitālās tehnoloģijas, kur dizaini tiek izstrādāti datorprogrammās un pēc tam automātiski izšūti uz izvēlētā materiāla.

Šīs profesijas pārstāvim nepieciešamas zināšanas par audumu īpašībām, diegu veidiem, izšūšanas tehnikām, kā arī prasme sagatavot un pielāgot dizainus konkrētām iekārtām. Svarīga ir arī precizitāte un uzmanība detaļām, lai nodrošinātu kvalitatīvu un estētiski pievilcīgu rezultātu.

## Atsauces
Filips Petruševs

**Filips Petruševs** (; dzimis  Belgradā) ir serbu basketbolists, spēlē centra pozīcijā, Serbijas basketbola izlases dalībnieks. 2022. gada Eirolīgas čempions Stambulas "Anadolu Efes" sastāvā.

## Karjera
Jaunatnē spēlējis Belgradas "Crvena zvezda" sistēmā, bet pieaugušo basketbolā debitējis kā Belgradas "Mega Basket" spēlētājs 2020. gadā. Krietni agrāk, 2014. gadā pārcēlies uz Spāniju, lai trenētos Vitorijas "Saski Baskonia" jaunatnes akadēmijā. Pēc dalības Serbijas U-16 izlasē Eiropas čempionātā F. Petruševs pārcēlās uz ASV vidusskolu basketbolu. No 2018. līdz 2020. gadam spēlēja NCAA čempionātā, pārstāvot prestižo Gonzaga Universitāti. 2020. gadā pieteicās NBA draftam, tomēr vēlāk kandidatūru atsauca un nospēlēja sezonu Serbijā, "Mega Basket" sastāvā.

2021. gada NBA drafta otrajā kārtā F. Petruševu ar kopējo 50. numuru izvēlējās Filadelfijas "76ers", tomēr arī pēc drafta viņš turpināja spēlēt Eiropā, pārstāvot Eirolīgas komandas Stambulas "Anadolu Efes" un Belgradas "Crvena zvezda". Ar "Anadolu Efes" kļuva par Eirolīgas čempionu 2022. gadā, taču viņa loma komandas rotācijā bija maznozīmīga un *final-four* viņš laukumā nedevās vispār.

2023. gada vasarā F. Petruševs parakstīja līgumu ar viņu draftējušo Filadelfijas "76ers" un nonāca Nacionālajā basketbola asociācijā (NBA). "76ers" sastāvā viņš aizvadīja tikai vienu spēli, izejot laukumā uz 3 minūtēm un negūstot punktus. 2023. gada 1. novembrī viņš tika iekļauts Džeimsa Hārdena maiņā, nonākot Losandželosas "Clippers" (uz Losandželosu devās arī P.J. Takers, savukārt Filadelfijā nonāca Nikolā Batēns, Markuss Moriss, Roberts Kovintons, K.J. Mārtins un vairākas nākotnes drafta izvēles). Divas dienas vēlāk Petruševs tika aizmainīts vēlreiz un nonāca Sakramento "Kings" apmaiņā pret drafta tiesībām uz citu serbu basketbolistu Luku Mitroviču. "Kings" sastāvā viņš nospēlēja divas spēles un tika atlaists 24. novembrī.

Pēc atgriešanās Eiropā spēlējis Eirolīgā: Pirejas "Olympiacos", "Crvena zvezda" un kopš 2025. gada *[[BC Dubai]]*.

### Nacionālā izlase
F. Petruševs ir spēlējis visu vecumu Sebijas jaunatnes izlasēs. Kopā ar U-18 izlasi divreiz kļuvis par Eiropas čempionu — 2017. gadā, kad čempionāts notika Slovākijā un 2018. gadā, kad čempionāts notika Latvijā. Šajā čempionātā iekļauts turnīra simboliskajā izlasē.

Kopš 2020. gada ir pieaugušo Serbijas basketbola izlasess spēlētājs. Tās sastāvā izcīnīja bronzas medaļas 2024. gada vasaras olimpiskajās spēlēs Parīzē un sudrabu 2023. gada FIBA Pasaules kausā.

## Atsauces

## Ārējās saites
Docents

**Docents** ir akadēmisks amats augstskolās (starp lektoru un asociēto profesoru), kur to ievēlē personas ar doktora grādu un zinātnisko vai māksliniecisko pieredzi. Docentam parasti jau ir zinātņu doktora grāds.

Docenti vada studiju procesu, lasa lekcijas, vada studiju nodarbības, seminārus un veic zinātniskos pētījumus, tādējādi esot topošie asociētie profesori.

Docentu uz sešiem gadiem ievēlē Fakultātes dome vai institūta padome, pēc tam līgumu pagarina, vai virza uz vēlēšanām uz asociētā profesora amatu.

## Atsauces
Fransuā I zobens

**Fransuā I zobens** ir ceremoniāls zobens, kas izgatavots ap 1510.–1515. gadu. Ap 1480. gadu tika izkalts asmens un pēc pasūtījuma izgatavots rokturis. Spāņi to sagrāba Pāvijas kaujā, un 1808. gadā Mirats to atveda atpakaļ uz Franciju. Pašlaik tas ir apskatāms Armijas muzejā Invalīdu namā Parīzē.
## Vēsture
Saskaņā ar laikabiedru hronikām, Huans Aldana paņēma zobenu kā kara laupījumu 1525. gada 25. februārī pēc Pāvijas kaujas. 1585. gadā viņa dēls to pārdeva karalim Filipam II. 1808. gadā, kad Francija okupēja Spāniju, Napoleons pavēlēja Miratam atvest zobenu atpakaļ uz Franciju, kur viņš to novietoja apskatei savā kabinetā Tilerī pilī.
## Apraksts
Zobens ir bagātīgi greznots, un tajā attēlota salamandra — Fransuā I personīgais simbols. Tā kā tam nav karaliskā kroņa, tiek uzskatīts, ka zobens ir izgatavots pirms Fransuā I kļūšanas par Francijas karali. Uz zobena ir pants no traktāta *Magnificat*: «Fecit potentiam in brachio suo», kas tulkojumā nozīmē "Viņš iedeva spēku savai rokai".


File:Spada di francesco I, con elsa forse francese (1510-15 ca.) e lama italiana del 1480 ca. 03-gradient.jpg
File:Francois I sword-J 316-IMG 1805-gradient.jpg
File:Francois I sword-J 316-IMG 1809.JPG|Spals no priekšpuses, ar salamandru redzamu tieši zem tā
File:Spada di francesco I, con elsa forse francese (1510-15 ca.) e lama italiana del 1480 ca. 03.jpg

## Skatīt arī
* Fransuā I

## Atsauces
Ražošanas apvienība “Komutators”

thumb|akciju sabiedrība “Dambis” aɡrākās Ražošanas apvienības “Komutators” ēkās (2012)
thumb|Nams Meža ielā 4, aɡrāk speciālais konstruktoru birojs “Impulss” (pasta kaste A-1529)

**Ražošanas apvienība “Komutators”** bija militarizēts PSRS Sakaru rūpniecības ministrijas elektronikas uzņēmums, kas 1962. gadā sāka darboties Rīgā, ražojot Padomju armijas sakaru līdzekļus un komutatorus. Pirms tam militārām vajadzībām domāto komutācijas tehniku ražoja rūpnīca VEF.

## Vēsture
Galvenā ražotne atradās Ganību dambī 24a Rīgā (taɡad a/s “Dambis”), bet filiāles Brīvības ielā 180 un Meža ielā 4.
1965. gadā darbu uzsāka rūpnīcas filiāle aɡrākajā Ludzas Latgaliešu kultūras veicināšanas biedrības tautas namā Tirgus ielā 22/128 un  1982. gadā  celtais instrumentālais iecirknis (celtniecības cehs, instrumentālais cehs, autoparks, garāžas) Dagdas iela 12a.
Filiāle uzņēmumam bija arī Kārniņos netālu no Jelgavas. 1971. gadā  Meža ielā  4 izveidoja speciālo konstruktoru biroju “Impulss” (pasta kaste A-1529). Rūpnīcas pakļautībā no 1974. gada bija arī Liepājas filiāle Flotes ielā 6, kas ražoja televīzijas un radio raidītājus un telefona un telegrāfa sakaru aparatūru.

1974. gadā Ražošanas tehnisko apvienību “Komutators” pārdēvēja par Ražošanas apvienību “Komutators". 1989. gada 3. aprīlī uzņēmuma nosacīto nosaukumu (pasta kaste Nr.A-1736) anulēja un apstiprināja atklāto nosaukumu “Ar Darba Sarkanā Karoga ordeni apbalvotā ražošanas apvienība “Komutators”.
Pēc PSRS sabrukuma un Latvijas neatkarības atjaunošanas 1992. gadā rūpnīcu privatizēja akciju sabiedrība “Dambis”, kuras akcionāri bija a/s SWH, a/s “Interlatvija” un “Komutators”.
1991. gada 5. februārī Speciālo konstruktoru biroju “Impulss” pārveidoja par ZPI “Teletons”.

## Atsauces
Lidosta ''Kijiva''

**Starptautiskā Ihora Sikorska lidosta ** (), arī **Kijiva-Žuļani**, ir starptautiskā lidosta Ukrainā, kas atrodas Kijivā un ir otrā lielākā lidosta valstī pēc pasažieru skaita.

Lidosta atrodas pilsētas robežās, Žuļanu mikrorajonā, aptuveni 8 km uz dienvidrietumiem no centra. Tā apkalpo gan iekšzemes, gan starptautiskos reisus un ir nozīmīgs zemo cenu aviokompāniju mezgls.

Kijivas lidosta ir otra noslogotākā Ukrainā pēc Borispiļas starptautiskās lidostas. Tā ir svarīgs transporta mezgls galvaspilsētā un kalpo kā alternatīva lielākajai valsts lidostai.

Lidosta tika būtiski modernizēta pirms UEFA Euro 2012 čempionāta, kad tika uzbūvēts jauns terminālis «A». 2018. gadā lidostai tika piešķirts aviokonstruktora Ihora Sikorska vārds.

## Vēsture
1923. gada 26. martā tika izveidota akciju sabiedrība , kas kļuva par vienu no pirmajiem civilās aviācijas attīstības pamatiem Ukrainā. 1924. gadā tika uzsākti regulāri lidojumi maršrutā Harkiva—Poltava—Kijiva, izmantojot militāro lidlauku pie Žuļaniem. 

1930. gados galvenais Kijivas lidlauks tika pārcelts uz Brovariem, taču pēc Otrā pasaules kara Žuļanu lidlauks atkal kļuva par galveno pilsētas lidostu. 1949. gadā tika uzbūvēts jauns lidostas komplekss pēc arhitekta Viktora Jeļizarova projekta. 1960. gados, pēc Borispoles lidostas izbūves, sāka plaši lietot nosaukumu . 

2009. gada 11. maijā lidosta pārgāja uz diennakts darbības režīmu. 2011. gada 27. martā aviokompānija «Wizz Air» pārcēla savu bāzi no Borispoles uz Kijivas lidostu. 2018. gada 22. martā lidostai tika piešķirts aviokonstruktora Ihora Sikorska vārds. 2019. gada 23. maijā tika pabeigta termināļa «A» paplašināšana, palielinot tā platību līdz 23,7 tūkstošiem m². 

2022. gada 24. februārī lidostas darbība tika apturēta saistībā ar Krievijas iebrukumu Ukrainā.

## Lidostas apmācību centrs
Lidostas sastāvā ietilpst apmācību centrs MAISTER-AVIA, kas ir sertificēta civilās aviācijas mācību iestāde. Šai iestādei ir tiesības veikt personāla profesionālo sagatavošanu un kvalifikācijas paaugstināšanu zemes un pasažieru apkalpošanas jomā, kā arī nodrošināt aviācijas drošības personāla apmācību, pārkvalifikāciju un kvalifikācijas paaugstināšanu.

* Aviācijas drošības personāla sagatavošanas virzieni: 
* Aviācijas drošības dienesta personāla pamata apmācība
* Sākotnējā apmācība aviācijas drošībā 
* Piekļuves kontroles nodrošināšana kontrolētajām zonām un gaisa kuģu aizsardzība

Zemes un pasažieru apkalpošanas personāla sagatavošanas virzieni: 

* Bīstamo kravu pārvadāšana ar gaisa transportu 
* Zemes administrēšana un kontrole 
* Pasažieru apkalpošana Bagāžas apstrāde šķirošanas un izsniegšanas zonās 
* Apkalpošana uz perona Gaisa kuģa apkalpošana

## Atsauces

## Ārējās saites
*
Avižieņi

**Avižieņi** () ir miests Lietuvā, Viļņas apriņķī, Viļņas rajona pašvaldībā, seņūnijas centrs. Atrodas tieši pie Viļņas pilsētas robežas, pie maģistrāles A2 (Viļņa–Panevēža).

## Vēsture
Vēsturiski Avižieņi bija neliels lauku ciems Viļņas ziemeļrietumu pierobežā. Rakstos tie minēti kopš 19. gadsimta. Padomju gados Avižieņi attīstījās kā dārzkopības padomju saimniecības centrs. 

Strauja izaugsme sākās 21. gadsimta sākumā, kad Avižieņi kļuva par vienu no populārākajām Viļņas piepilsētas dzīvojamām zonām ("suburbanizācijas" process). Pateicoties tuvumam galvaspilsētai un labajai transporta infrastruktūrai, bijušās lauksaimniecības zemes tika masveidā apbūvētas ar privātmājām un rindu mājām. 

## Sabiedrība
Pēdējās desmitgadēs Avižieņi ir piedzīvojuši vienu no lielākajiem iedzīvotāju skaita pieaugumiem Lietuvā. Miestā darbojas Avižieņu ģimnāzija (ar mācībām lietuviešu un poļu valodā), bērnudārzs, bibliotēka, pasts un vairāki tirdzniecības centri. 

Iedzīvotāju etniskais sastāvs ir jaukts — šeit dzīvo lietuvieši, poļi un krievi. Avižieņi faktiski ir saplūduši ar Viļņas pilsētas apbūvi, kļūstot par galvaspilsētas aglomerācijas daļu.

## Saimniecība
Izdevīgā atrašanās vieta pie automaģistrāles A2 un Viļņas apvedceļa ir veicinājusi loģistikas centru, noliktavu un mazo uzņēmumu attīstību seņūnijas teritorijā. 

## Atsauces

## Ārējās saites

* Viļņas rajona pašvaldības vietne
Rukla

**Rukla** () ir miests Lietuvā, Kauņas apriņķa Jonavas rajona pašvaldībā, seņūnijas centrs. Atrodas Neres upes kreisajā krastā, 10 kilometrus uz dienvidaustrumiem no Jonavas.

## Vēsture
Rukla vēsturiski veidojusies kā militāra apmetne. 1931. gadā šeit tika izveidots Lietuvas armijas poligons. Padomju okupācijas laikā Rukla kļuva par vienu no lielākajām PSRS Gaisa desanta karaspēka bāzēm Lietuvā, un šeit tika uzbūvēts plašs daudzdzīvokļu māju rajons militārpersonām un viņu ģimenēm.

Pēc Lietuvas neatkarības atjaunošanas un Krievijas karaspēka izvešanas 1993. gadā, bāzi pārņēma Lietuvas Bruņotie spēki. Rukla ir kļuvusi par galveno Lietuvas sauszemes spēku mājvietu. 2017. gadā Ruklā tika izvietota NATO paplašinātās klātbūtnes (*Enhanced Forward Presence*) kaujas grupa.

## Militārā nozīme
Rukla ir nozīmīga Lietuvas aizsardzības sistēmai. Šeit atrodas:
* Kājnieku brigādes "Dzelzs vilks" (*Geležinis Vilkas*) štābs un vairāki bataljoni.
* Mācību pulks, kurā tiek apmācīti jauniesauktie.
* NATO kaujas grupas pastāvīgā bāze.
* Gaižūnu poligons, kas ir viens no lielākajiem militārajiem mācību poligoniem valstī.

## Sabiedrība un infrastruktūra
Atšķirībā no vēsturiskajiem Lietuvas miestiem, Ruklas apbūvē dominē padomju laika daudzstāvu mājas. Miestā darbojas Jona Stanislauska pamatskola, bibliotēka, pasts un kultūras centrs. Ruklas iedzīvotāju sastāvs ir ļoti mainīgs militārpersonu rotācijas dēļ. 

Tāpat Ruklā atrodas bēgļu uzņemšanas centrs, kas ir galvenā iestāde Lietuvā patvēruma meklētāju izmitināšanai un integrācijai.

## Atsauces

## Ārējās saites

* Jonavas rajona pašvaldības vietne
Viečūni

**Viečūni** () ir miests Lietuvā, Alītas apriņķa Druskininku pašvaldībā, seņūnijas centrs. Atrodas Nemunas upes labajā krastā, 7 kilometrus uz ziemeļaustrumiem no Druskininkiem.

## Vēsture
Viečūni rakstos pirmo reizi minēti 1629. gadā kā ciems. Ilgu laiku tā bija neliela apmetne, kuras iedzīvotāji nodarbojās ar lauksaimniecību un mežizstrādi.

Strauja attīstība sākās 1963. gadā, kad šeit tika uzbūvēta liela vērpšanas rūpnīca *Drobė* (vēlāk — *Dainava*). Līdz ar rūpnīcu tika uzcelts mūsdienīgs strādnieku ciemats ar daudzdzīvokļu mājām un attīstītu infrastruktūru. 2016. gadā Viečūniem tika piešķirts miesta statuss un apstiprināts savs ģerbonis.

## Saimniecība un infrastruktūra
Mūsdienās Viečūni ir viena no sakoptākajām un ekonomiski aktīvākajām apdzīvotajām vietām reģionā. Miestā darbojas vairāki lieli uzņēmumi, tostarp mēbeļu ražotne. 

Izdevīgā atrašanās vieta kūrortpilsētas Druskininku tuvumā ir veicinājusi Viečūnu kā pievilcīgas dzīvesvietas attīstību. Miestu ar Druskininkiem savieno ērts velosipēdu ceļu tīkls, kas ved cauri priežu mežiem.

## Sabiedrība un kultūra
Viečūnos darbojas:
* Druskininku Saules pamatizglītības nodaļa.
* Viečūnu kopienas centrs un bibliotēka.
* Kultūras centrs, kas ir slavens ar savām amatniecības tradīcijām, īpaši koktēlniecību un aušanu.

Pilsētiņā ir aktīva sporta dzīve, šeit atrodas mūsdienīgs sporta laukums un brīvdabas atpūtas zonas pie Nemunas.

## Atsauces

## Ārējās saites

* Druskininku pašvaldības vietne
Kairi (miests)

**Kairi** () ir miests Lietuvā, Šauļu apriņķa Šauļu rajona pašvaldībā, seņūnijas centrs. Atrodas 6 kilometrus uz austrumiem no Šauļiem, pie maģistrāles A9 (Panevēža—Šauļi), Kairu ezera krastā.

## Vēsture
Kairi rakstos pirmo reizi minēti 1554. gadā. 18. gadsimtā šeit tika uzcelta muiža, kas piederēja dažādām muižnieku dzimtām, tostarp Štrausiem un vēlāk Zuboviem. 19. gadsimtā caur Kairiem veda svarīgais pasta ceļš, kas savienoja Rīgu un Tilzīti.

Padomju gados Kairi attīstījās kā lielas padomju saimniecības un putnu fabrikas centrs, kas noteica miesta mūsdienu apbūves raksturu. 1999. gadā Kairiem tika piešķirts ģerbonis.

## Arhitektūra un apskates objekti
* Kairu Vissvētākās Jaunavas Marijas, Gūstekņu Vadones, baznīca: celta no 1992. līdz 1999. gadam modernisma stilā (iepriekšējā, 18. gadsimta koka baznīca, nodega Otrā pasaules kara laikā).
* Kairu muižas ansamblis: saglabājušās vairākas muižas saimniecības ēkas un parka fragmenti.
* Piemineklis kritušajiem partizāniem: veltīts lietuviešu pretošanās kustības dalībniekiem pēc Otrā pasaules kara.

## Sabiedrība un saimniecība
Tā kā Kairi atrodas tiešā Šauļu tuvumā, tie ir kļuvuši par pievilcīgu dzīvesvietu tiem, kas strādā pilsētā. Miestā darbojas Kairu apvienotā pamatskola, bibliotēka un kultūras centrs, pastas nodaļa un vairāki tirdzniecības uzņēmumi.

Saimniecisko dzīvi pilsētā ietekmē gan lauksaimniecība, gan blakus esošie Šauļu pilsētas rūpniecības rajoni. Miesta dienvidu daļā atrodas dārzkopības kooperatīvi, kas faktiski kļuvuši par pastāvīgiem dzīvojamajiem rajoniem.

## Atsauces

## Ārējās saites

* Šauļu rajona pašvaldības vietne